
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

 
	2022-жылдын «05» апрели 
	      № 45
	                    Бишкек шаары




Бажы бирлигинин Комиссиясынын 2011-жылдын 9-декабрындагы № 877 чечимине өзгөртүүлөрдү киргизүү жөнүндө   

Евразия экономикалык бирлигинин мүчө мамлекеттеринде 
(мындан ары – мүчө мамлекеттер) дөңгөлөктүү транспорт каражаттарынын үзгүлтүксүз өндүрүшүн камсыз кылуу жана Евразия экономикалык бирлигинин мүчө мамлекеттеринин экономикаларынын туруктуулугун жогорулатуу боюнча чаралардын тизмегинин 2.10-пунктун ишке ашыруу, анын ичинде Евразия экономикалык комиссиясынын Кеңешинин 2022-жылдын 17-мартындагы № 12 тескемеси менен бекитилген макроэкономикалык туруктуулукту камсыз кылуу максатында Евразия экономикалык  комиссиясынын Кеңеши чечти:
1. Бажы бирлигинин Комиссиясынын 2011-жылдын 9-декабрындагы               № 877 «Бажы бирлигинин «Дөңгөлөктүү транспорт каражаттарынын коопсуздугу жөнүндө» техникалык регламентин кабыл алуу тууралуу» чечимине төмөнкүдөй өзгөртүүлөр киргизилсин:
а)  3-пункт төмөнкүдөй мазмундагы 3.2.6-пунктча менен толукталсын:
«3.2.6.Техникалык регламенттин I бөлүмүнүн 1-пунктунун экинчи абзацында көрсөтүлгөн транспорт каражаттарын колдонууга чыгаруу жана эксплуатациялоодо болуусу алардын коопсуздугу камсыз кылынган жана ал транспорт каражаттары Евразия экономикалык бирлигинин мүчө мамлекеттеринин аймагында гана чыгарылган шарттарда жол берилет, буга ушул пункттун экинчи абзацында көрсөтүлгөн учурлар кирбейт. Мындай транспорт каражаттарына карата Техникалык регламентте каралган шайкештикке баалоо жүргүзүү жөнүндө документтерди тариздөөгө жол берилбейт.
Техникалык регламенттин I бөлүмүнүн 1-пунктунун экинчи абзацында көрсөтүлгөн транспорт каражаттарына ээлик кылуу, пайдалануу, тескөө укуктарын жүзөгө ашырууга  Евразия экономикалык бирлигинин мүчө мамлекеттеринин аймагында жол берилбейт, буга мындай транспорт каражаттарына карата башка мүчө мамлекеттердин мыйзамдарында башкасы белгиленбесе, бул транспорт каражаттары чыгарылган мүчө мамлекеттердин аймактары кирбейт.»;
б) Аталган Чечим менен бекитилген «Бажы бирлигинин «Дөңгөлөктүү транспорт каражаттарынын коопсуздугу жөнүндө» техникалык регламентинин (ББ ТР 018/2011) I бөлүмүнүн 1-пункту төмөнкүдөй мазмундагы  абзац менен толукталсын:
«2023-жылдын 1-февралына чейин Евразия экономикалык бирлигинин мүчө мамлекеттеринин аймагында өндүрүлүүчү айрым дөңгөлөктүү транспорт каражаттарына карата милдеттүү талаптарды белгилөөгө жана колдонууга, ошондой эле  мындай транспорт каражаттарына карата  мүчө мамлекеттердин өкмөттөрүнүн ченемдик укуктук актыларына ылайык же мүчө мамлекеттердин мыйзамдарында белгиленген тартипте шайкештикти баалоону жүргүзүүгө жол берилет.».
[bookmark: _GoBack]2.Дөңгөлөктүү транспорт каражаттары Бажы бирлигинин Комиссиясынын 2011-жылдын 9-декабрындагы № 877 «Бажы бирлигинин «Дөңгөлөктүү транспорт каражаттарынын коопсуздугу жөнүндө» техникалык регламентинин (ББ ТР 018/2011) I бөлүмүнүн 1-пунктунун экинчи абзацына ылайык колдонууга чыгарылат деген маалымат жана ал колдонууга чыгарылышы мүмкүн болгон мүчө мамлекеттин   (мүчө мамлекет) аталышы мындай дөңгөлөктүү транспорт каражатын каттоо жөнүндө күбөлүктө көрсөтүлөт.
3. Мүчө мамлекеттердин өкмөттөрүнөн төмөнкүлөрдү камсыз кылуу суралсын: 
чыгарылган дөңгөлөктүү транспорт каражаттарынын реестрин «Бажы бирлигинин «Дөңгөлөктүү транспорт каражаттарынын коопсуздугу жөнүндө» техникалык регламентинин (ББ ТР 018/2011) I бөлүмүнүн 1-пунктунун экинчи абзацына ылайык түзүү (алардын идентификациялык номерлерин, маркаларын жана коммерциялык аталыштарын көрсөтүү менен) жана жүргүзүү;
[bookmark: _Hlk108032305]эгерде мүчө мамлекеттердин ортосунда (анын ичинде эки тараптуу форматта) башка макулдашууларга жетишилбесе, башка мүчө мамлекеттердин аймагына ушул пункттун экинчи абзацы  менен көрсөтүлгөн транспорт каражаттарын ташып чыгууну (анын ичинде убактылуу) болтурбоо.
4.Бул Чечимдин аткарылышын контролдоо мүчө мамлекеттердин  мыйзамдарына ылайык мүчө мамлекеттердин ыйгарым  укуктуу органдары тарабынан жүргүзүлөт.
5.Бул Чечим расмий жарыяланган датадан  тартып 10 календардык күн өткөндөн кийин күчүнө кирет жана 2022-жылдын 1-апрелинен тартып келип чыккан укуктук мамилелерге жайылтылат.


Евразия экономикалык комиссиясынын Кеңешинин мүчөлөрү:

